Agatha raisin és a hivatalnok hullája - M.c.beaton | A legjobb könyvek egy helyen - Book.hu
Egy túlbuzgó egészségbiztosítási hivatalnok borzolja a kedélyeket a Cotswoldi-dombság falvaiban, mindenhol veszélyes szabálytalanságok után szimatol. Hamar kivívja magának a közutálatot, de amikor betiltja a közös karácsonyfa-állítást és az ünnepi díszkivilágítást is, az egyik faluban elszabadulnak az indulatok. A buzgómócsing tisztviselő egy szalon ablaküvegére kenődve leheli ki a lelkét, ahol odabent történetesen ott ül Agatha Raisin is. Az elszánt magándetektívnek nehéz a dolga, ezúttal ugyanis nincs olyan ember a faluban, aki ne akarta volna az undok spicli halálát. Ráadásul kisvártatva egy újabb hulla is felbukkan a színen, és a rendőrség számára kézenfekvő, hogy a tettes ugyanaz.Agatha a szimatolás közben ismeri meg az Amerikából érkezett jóképű Tom Courtney-t, és a férfi hatására ismét tombolni kezdenek a hormonjai. Úgy érzi, itt az utolsó nagy lehetősége egy vad éjszakára, ám a sors közbeszól, amikor régi barátja, Roy, életveszélybe kerül. Agatha csak később jön rá, hogy Roy segélyhívása mekkora baklövéstől mentette meg, és ennek köszönhetően egy lépéssel közelebb került a fantomhoz, aki után addig csak a sötétben tapogatózott. "Talán ez az egyik legviccesebb Agatha Raisin-kötet, én legalábbis többször hangosan nevettem. Imádom M. C. Beaton humorát."Fejős Éva
9786155652073